***Scurt istoric***

*Instituția Publică Liceul Teoretic „Mihai Eminescu” din municipiul Ungheni, în dezvoltarea sa, a trecut prin mai multe etape de reorganizare.*

*Prima construcţie datează din anul 1906 care adăpostea atunci şcoala particulară de 2 ani. După 1910, este reorganizată în şcoala primară de 4 clase. În anul 1920, devine şcoala de 7 clase, cu un număr de copii mult mai mare. După 1940, instituţia de învăţământ este transformată în şcoala bilingvă moldo-rusă, cu un efectiv de 157 de elevi, instruiţi de 14 pedagogi. Şcoala Medie Moldovenească Nr. 1 funcţionează din 1952 până în 1992. În anul 1979, vechea clădire este demolată şi se construiesc blocuri de învăţământ moderne, cu multe săli spaţioase, cantină, săli de sport, ateliere, sală de dans, laboratoare dotate cu utilaj performant. În 1992, procesul educaţional era desfăşurat cu un contingent de 2548 de elevi. Conform Hotărârii Ministerului Educaţiei din 1992, decizia Primăriei Ungheni nr. 10/54, Şcoala Medie Moldovenească Nr. 1 va purta numele lui Mihai Eminescu. În anul 1998, este reorganizată în Liceul Teoretic „Mihai Eminescu”. Începând din ianuarie 2013 i se conferă statut de Instituţie Publică, cu dreptul de a-şi gestiona independent resursele financiare.*

***Misiunea managerială*** *cu privire la funcţionarea liceului: Asigurarea serviciilor educaţionale de calitate, care să dezvolte tuturor elevilor competenţa de a aplica în situaţii reale de viaţă, cunoştinţele acumulate, conform aptitudinilor proprii, într-un parteneriat eficient: cadru didactic - elev - familie.*

